**3.hét**

**Nemzeti ébredés a Balkánon**

**a 19. század első felében**

**Fókusz: A balkáni nemzeti ébredések változatainak jellemzése.**

**Kérdések:**

*1.Kövesse nyomon a balkáni nemzeti ébredés térbeli és időbeli kereit! Térkép segítségével vizsgálja meg, hogy a nemzeti ébredés és az önálló nemzetállamok kialakulása mely régióit érintette az oszmán török birodalom balkáni területeinek?*

*2.Kísérje figyelemmel a horvát és a szerb nemzetté válás közöti hasonlóságokat és különbségeket! Mely esetben kell a „politikai nemzet” kontinuitásával számolnunk?*

*3.Milyen választási lehetőségek merülnek fel a Balkánon a modern nemzeti nyelv megteremtése során? Egyházi nyelvre építve vagy egy régi kultúrnyelv megújítása vagy egy köznyelvi dialektus irodalmi nyelvvé emelése révén?*

*4.Mit értünk dáko-román kontinuitás elmélet alatt és mennyiben befolyásolta a román nemzeti identitás kialakulását?*

*5. Milyen egyedi sajátosságai vannak az albán nemzeti ébredésnek?*

*6. Milyen egyedi sajátosságai vannak a görög nyelvújítás és irodalmi nyelv megteremtésének?*

*7. Melyek a balkáni népek önállósága létrejöttének a főbb lépései?*

**Követelmények:**

A tananyag feldolgozása után a hallgatónak válasz kell tudni adni a témakör elején feltett kérdésekre. A kérdésekben felmerülő tények, fogalmak és szemléleti kategóriák a feldolgozás irányát és a számonkérés alapját is kijelölik.

A számonkérés nemcsak a megadott kérdésekre támaszkodik, a megadott tananyagokat önálló módszerekkel is fel kell dolgozni, de a kérdések orientációt és segítséget adnak a feldolgozáshoz és a vizsgára való felkészüléshez.

**A tananyag alapjául szolgáló kötet:**

Romsics Ignác 2004: Nemzet, nemzetiség és állam Kelet-Közép- és Délkelet-Európában a 19-20 században. Budapest: Napvilág Kiadó.

**További segédanyagok:**

Niederhauser Emil 2001: Kelet-Európa története. Budapest: MTA Történettudományi Intézet (kiegészítő olvasmány – nem képezi a vizsgához szüksége törzsanyag részét)

**Önálló feldolgozást igénylő feladatok:**

* Nézzen utána internetes források alapján a **macedón nemzeti ébredés** problémájának! Mennyiben tekinthető sajátos és különleges esetnek? Hogyan viszonyul egymáshoz az ókori Makedónia, a 19. század utolsó harmadában kialakuló makedón nacionalizmus, illetve a ma létező makedón állam?
* Nézzen utána, hogyan alakult **Montenegró** helyzete és nemzetközi jogi státusza az elmúlt három évtizedben!
* Milyen hatást gyakorolt **Bosznia-Hercegovina** etnikai heterogenitása Jugoszlávia felbomlására az 1990-es években?

**Nemzeti ébredés a Balkánon**

**a 19. század első felében**

**(tananyag)**

***Szerbek***

Társadalom a 19. század elején (török uralom alatt):

* a központi vidékeken többségükben személyükben szabad paraszt, akik földműveléssel foglalkoztak
* a falvak maguk választanak elöljárót: ***kenéz***
* a rokon családok sajátos nemzetségi-nagycsaládi szervezete: ***zadruga***
* a politikai elit (történelmi nemesség, ill. földbirtokos réteg) eltűnik a török uralom alatt
* a középkori szerb álam fénykora a 14. században **Dusán István** uralkodása alatt
* *Ipek* ortodox patriárkátusa a szerb összetartozás fontos tényezője volt, a középkori szerb királyság örökösének tartotta magát a török uralom alatt

Az irodalmi nyelv kialakulása (19. sz. első fele):

* a modern szerb irodalmi nyelv kialakulását a ***liturgikus óegyházi szerb*** valamint annak orosz nyelvi elemekkel kiegészített változata, a ***szlavenoszerb*** akadályozta (a középkori szerb történelmet megörökítő munkák – ezek a szerb nemzettudat első formái! – ez utóbbi nyelven születtek a 18. században)
* ehhez képest **Vuk Karadzic** (1787-1864) nyelvújító mozgalma az 1810-es évektől az élő nyelv egyik helyi dialektusát, a hercegovinai délszláv nyelvjárást emelték irodalmi nyelvvé. Nyelvújító törekvéseit a tradicionalista egyházi körök akadályozták. Csak a 19. század derekától vált elfogadott irodalmi nyelvvé az új nyelvi norma.

**Montenegró**

* Montenegró lakói nyelvük, etnikai eredetük és vallásuk szerint alig különböztek a szerbektől
* nagyobb mértékben hatott rájuk – a központi szerb területek síkvidéki jellegéhez képest – a hegyvidék elzártsága
* társadalmi alapegység: törzsi illetve klánszerveződés
* pásztorkodás és vadászat
* a helyi törzsek széthúzásával és konfliktusaival szemben fő összetartó tényező a **Cetinje** kolostorában székelő ortodox püspök, aki a kései török uralom időszakában egyben Montenegró világi vezetőjévé is vált a 18. századtól

A modern szerb állam születése

* **1867** az utolsó török katona elhagyta Belgrádot – szerb autonómia török fennhatóság alatt
* **1878** Berlini kongreszus – az önálló szerb állam létrejötte és nemzetközi elismerése

***Albánok***

* a 17. század során mintegy kétharmada az albánoknak felvette az iszlámot
* 19. század elején: 70% muszlim, 20% ortodox, 10% katolikus
* társadalmi alapegység: törzsi és klánszerveződés + folyamatos törzsi konfliktusok
* az albánok latin betűs ABC-t vesznek át (nem cirill írás), amely erősíti elkülönülésüket a környező görög, török és szláv népcsoportoktól
* az iszlám nagymérvű felvétele miatt nem radikálisok a 19. század során a függetlenség kérdésében sem a törökökkel szemben
* az albán állam csak az **1912-1913**-as balkán háborúk következtében jön létre
* a határok megvonásakor az albán többségű **Koszovót** Szerbia kapta, ami konfliktusok forrásává vált a 20. században

***Horvátok***

* középkori horvát királyság a 10. században jött létre, egy ideig kérdéses volt, hogy a római vagy a bizánci kereszténységhez tartozik-e, de a dilemma az 1070-es években Bizánc meggyengülése miatt eldőlni látszott a római kereszténység javára
* a 11. század végétől 1918-ig Horvátország perszonálunióban volt Magyarországgal
* a horvát elit nemesi kiváltságokkal rendelkezett, és így elkerülte a magyar nemességbe való beleolvadást
* a 19. században a magyar politikai elit a Kárpát-medence nemzetiségei közül egyedül a horvátokat ismerte el történeti jogon politikai nemzetként, amit az 1868-as horvát-magyar kiegyezés is szentesített
* bár a horvátok összességében nem voltak elégedettek a kiegyezéssel, a horvátoknak tett magyar engedmények miatt a 19. században a horvát országgyűlésben jelentős tábora volt a magyarokkal való együttműködést támogató ún. *magyarón* csoportoknak
* **Ljudevit Gaj** (1809-1872) nem a számos horvát által beszélt ***kaj*** nyelvjárást tette a nyelvi norma alapjává, hanem az úgynevezett ***sto*-horvátot**, ami a szerbekhez közelít. Gaj a délszlávok nyelvi-kulturális egységéből indult ki – szemben a történelmi Magyarország egységével – (ennek sajátos változata az ún. *illirizmus*), amit politikai elképzelésekkel is egybekapcsolt (a délszláv egységet vagy Oroszország támogatásával vagy a Habsburg birodalmon belül képzelte el)

***Bosnyákok***

* a középkori bosnyák állam csak bizonytalan és rövid ideig fennálló államalakulat. A terület többször kerül magyar királyok megszállása alá, végül a török hódítás eredményeként II. Mohamed számolta fel a 15. század derekán
* a 19. század első felében erőteljes etnikai heterogenitás jellemezte a térséget
* a lakosság megoszlása: 40-45% ortodox szerb, 30-35% ***bosnyák*** (azaz: betelepült török népesség ill. muszlim hitre áttért helyi szlvávok), 20% katolikus horvát
* a területre a 19. század második felében a szerb nemzeti mozgalom igényt tart a szerb lakosság jelentős száma miatt. Szerbia ezért ellenezte Bosznia Hercegovina okkupációját (1878), majd annexióját (1908) az Osztrák-Magyar Monarchia részéről

***Románok***

* a román nemzeti mozgalom első szakasza Erdélyben bontakozott ki görög katolikus és görögkeleti papok irányításával
* a románok Erdélyben a 18. században többségbe kerültek, de nem rendelkeztek politikai képviselettel (politikai képviselettel csak az ún. „három nemzet”: magyar, szász és székely rendelkezett). Ennek orvoslására a román nemzeti mozgalom képviselői többször fordultak Bécshez (**Supplex Libellus Valachorum,** 1791)
* a román nemzeti-történelmi identitás a ***dáko-román kontinuitás* elmélet** köré szerveződik, amely szerint a rómaiak Kru. 100 körül meghódították Dáciát (kb. a mai Erdély területén) és a letelepedő latinul beszélő hódítók romanizálták a helyi dák lakosságot, ami a latin nyelv és kultúra átvételét jelentette. Ennek eredményeként jött létre a dáko-román nép és kultúra, amely folyamatosan megmaradt/fennmaradt napjainkig, s ez adja a román nép történelmi jogát Erdélyre a később érkező honfoglaló magyarokkal (Kr.u 896). A dáko-román kontinuitás elméletét a magyar történetírás nem fogadja el.
* a román nyelvújítás a 19. században elsősorban latin és neolatin nyelvi elemek átvételével ment végbe
* a középkorban két román állam létezett a 14. századtól, **Havasalföld** és **Moldva**, ezek az oszmán törökök hűbéresei voltak a 16-18. században, majd 1829-30-tól orosz katonai megszállás alá kerültek. A krími háború után nagyhatalmi támogatással ütközőállamként jött létre az orosz és a török birodalmak között **1859**-ben **Románia** Cuza ezredes vezetésével Havasalföld és Moldva egyesítése révén.
* az új Románia a román nemzet képviselőjének tartotta magát és Erdély megszerzésére törekedett.
* a 19. század során Erdély és a fejedelemségek egyesítésének programja inkább a havasalföldieket ragadta magával, a moldvaiak óvatosabbak voltak

***Bolgárok***

* a bolgárok a Volga vidékről bevándorló török nomád etnikum, amely a Balkánon letelepdve a 7. századtól kapcsolatba került a helyi szláv lakosssággal. Ez utóbbiak többségben voltak, így a betelepülő bolgárok is elszlávosodtak. Ettől fogva a „bolgár” szláv nyelvű nép.
* **első bolgár állam** (7-10. század): felvették a bizánci kereszténységet, Bizánc megsemmisítette 1018-ban
* **második bolgár állam**: Bizánc balkáni hatalmának meggyengülésével jön létre a 12. század végén. Az oszmán törökök semmisítik meg a 14. század végén.
* **harmadik bolgár állam**: **1878**-ban jött létre a törökök elleni bolgár felkelés következtében, amit a törökök levertek volna, ha nem érkezik meg az orosz hadsereg
* 1878-ban a san stefanói béke majd a berlini kongresszus eredményeként jött létre a **harmadik bolgár állam** (máig fennáll)
* a modern bolgár nemzettudat a görög ortodox egyház befolyásával szemben orosz támogatással született még a török uralom éveiben
* nyelvújítás: az óegyházi szlávval (liturgikus nyelv) szemben a modern bolgár köznyelv irodalmi nyelvvé válása kibontakozott a 19. század derekán

***Görögök***

* a török fennhatóság alatt a görög volt a Balkán-félsziget legnagyobb gazdasági, egyházi és kulturális befolyással rendelkező népcsoportja a kora újkorban
* a görög kereskedő elit számos államigazgatási pozíciót megszerzett a hanyatló török birodalomban
* török uralom alatt az ortodox egyház bevett vallásként működhetett. A görögök a 18. században kisajátítják az ortodox egyház vezetését a szerbek és a bolgárok sérelmére.
* a balkáni népek közül **legelőször a görögök váltak függetlenné 1829-30-ban** nagyhatalmi támogatással
* a görög nacionalisták elégedetlenek voltak az ekkor létrejött görög állam méretével (kisebb a mai Görörgország területénél), mert jelentős göröglakta területek török uralom alatt maradtak
* a 19. század során a nemzeti nyelv kialakulása egyedi és sajátos utat járt be:

1. a nyelvújítás révén megszületőben volt a népi görög dialektusokból egy modern irodalmi nyelv (= **„népi görög”,** ez egyfajta modern irodalmi nyelv)
2. a bizánci görög nyelv és kultúra örököseként létezett a ***katharevuszina***, a „művelt újgörög” nyelv

Vita alakult ki azzal kapcsolatban a 19. században, hogy a „népi görög” vagy a katharevuszina váljon hivatalos, ill. irodalmi nyelvvé. Egyedülálló eset, hogy egyfajta kompromisszum jött létre a 19. század derekán: a tudomány és a kormányzat nyelve a katharevuszina lett, a sajtó, a szépirodalom és a minennapi élet nyelve a népi görög. Így a katharevuszina a népi görög javára csak a második világháború után szorult vissza véglegesen.

*Térkép a balkán etnikai viszonyairól:*

lazarus.elte.hu/hun/digkonyv/szakdolg/szuromi-2012/szuromi.pdf

18. oldal